Hvordan vedligeholder man bedst sin bideskinne?
Det er vigtigt, at bideskinnen bliver rengjort regelmæssigt i form af at blive skyllet i vand, samt blid børstning med tandbørste for at holde bakterier væk. Tandbørstning af bideskinnen skal foregå uden tandpasta, da slibemidlet i tandpasta kan skabe ridser i bideskinnen, hvori bakterier kan hobe sig op. Derudover er det vigtig, at bideskinnen ikke renses med kogende vand, da dette vil påvirke dens form. Rengøring af bideskinnen bør gøres hver gang den skal tages i brug samt efter brug for at holde bideskinnen ren. Det er ligeledes vigtigt at opretholde en god, sund mundhygiejne og at tænderne altid er rene og børstet før brug af bideskinnen, samt at der er brugt tandtråd, idet der ellers kan samle sig bakterier omkring tænderne, der kan udvikle sig til huller.